stanford-oval/wikipedia huggingface dataset:
Stjärnhov

| Stjärnhov |
| --- | --- |

 Stjärnhov
 Koordinaatit: 59°04′50″N, 17°00′08″E 
Valtio:   Ruotsi
Lääni:  Södermanlandin lääni
Maakunta:  Södermanland
Kunta:  Gnesta
Väkiluku (2021):  574
Stjärnhov on taajama Gnestan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 574 asukasta vuonna 2021.
Aiheesta muualla

Kuvia tai muita tiedostoja aiheesta Stjärnhov Wikimedia Commonsissa
Kamisardit

Cévennesin sijainti Massif Centralin alueella. Cévennesin alue oli kamisardien asuinaluetta.
Kamisardit olivat hugenotteja eli ranskalaisia protestantteja, jotka asuivat vuoristoisilla Cévennesin ja Vaunagen alueilla ja nousivat 1700-luvun alussa kapinaan protestanttien vainoja vastaan. Kamisardien kapina seurasi Ludvig XIV:n päätöstä kumota Nantesin edikti, mikä teki protestantismista laitonta. Kapina päättyi kuitenkin lopulta Ranskan monarkian voittoon. Kalvinistisille ranskalaisille oikeudet palauttava Édit de Versailles säädettiin vasta vuonna 1787.
Kamisardi-nimen taustaa

Cévennesin kapinallisille annetulla nimellä camisard on arveltu olevan kaksi alkuperää: camise, joka tarkoittaa kapinallisten vaatteidensa päällä pitämää paitaa (chemise) tai camus, mikä tarkoittaa polkuja (chemins), koska he tunsivat alueen ja kätketyt polut.
Kamisardit kutsuivat itseään "Jumalan lapsiksi" (Enfants de Dieu). Katoliset ja aseellista kapinaa vastustaneet protestantit kutsuivat heitä myös "fanaatikoiksi". Noihin aikoihin Cévennesin alue ulottui Languedocin tasangolle asti, ja 1700-luvulla sotaa kutsuttiinkin Cévennesin sodaksi eikä kamisardien kapinaksi.
D. T. Niles

Germanos & D. T. Niles (1948)
Daniel Thambyrajah Niles (4. toukokuuta 1908 Tellippalaii, Sri Lanka – 17. heinäkuuta 1970 Vellore, Intia) oli srilankalainen metodistikirkon pappi ja virsirunoilija.
Niles oli kotoisin varakkaasta tamiliperheestä, kävi koulua Jaffnassa ja opiskeli Bangaloressa. Hänet vihittiin Metodistikirkon papiksi 1936. Vuosina 1939-4o0 hän oli NNKY:n palveluksessa Genévessä  ja 1941-45 Sri Lankan kristittyjen neuvoston (National Christian Council of Ceylon) pääsihteerinä. Hän on hoitanut useita tehtäviä ekumeenisissä yhteyksissä ja vuodesta 1957 hän toimi East Asia Christian Conference-järjestön (EACC) ensimmäisenä johtajana ja pääsihteerinä. Hän sai julkisuutta osakseen 1968 Upsalassa Kirkkojen Maailmanneuvoston yleiskokouksessa kokouksen avajaisjumalanpalveluksessa pitämänsä saarnan kautta, ja hän toimi myös Kirkkojen Maailmanneuvoston presidenttinä.
Hänen kirjoittamiaan virsiä on virsikirjoissa ei puolilla maailmaa ja hän on kääntänyt virsiä niin englannin kielelle kuin tamilin kielelle. Hän valmistelu myös virsikirjan EACC:n käyttöön (EACC Hymnal). Siinä on 44 hänen kirjoittamaansa virttä ja lukuisia hänen kääntämiään virsiä.
Nilsenin kirjoittama virsi «Father in heaven, grant to your children» on Ruotsin kirkon vuoden 1986 virsikirjassa virsi 339 "Himmelske Fader, ge åt oss alla"  Anders Frostensonin 1987 kääntämänä. Ruotsin kirkon virsikirjassa se on Pekka Turusen käännöksenä, jonka Pekka Kivekäs on uudistanut 1995 "Oi Isä taivaan, annathan meille." Virren sävelmä, kenties myös teksti on filippiiniläisen säveltäjän Elena G. Maquison sävelmä.
Fjodor Gladkov

Fjodor Gladkov neuvostoliittolaisessa postimerkissä.
Fjodor Vasiljevitš Gladkov (ven. Фёдор Васи́льевич Гладко́в); (21. kesäkuuta (J: 9. kesäkuuta) 1883 Tšernavkan kylä, Saratovin kuvernementti, Venäjän keisarikunta – 20. joulukuuta 1958 Moskova, Neuvostoliitto) oli venäläinen neuvostokirjailija.
Suku ja koulutus

Fjodor Gladkov syntyi vanhauskoiseen talonpoikaisperheeseen. Hän työskenteli kansakoulun opettajana, osallistui vuodesta 1905 lähtien vallankumoukselliseen toimintaan ja oli karkotettuna Siperiassa. Venäjän kansalaissodan aikana hän liittyi bolševikkeihin.
Kirjallinen ura

Hän toimi sanomalehden toimittajana Novorossijskissa ja muutti vuonna 1921 Moskovaan, jossa hänestä vuonna 1923 tuli Kuznitsa-kirjailijajärjestön jäsen. Vuosina 1932–1940 Gladkov työskenteli Novyi mir -kirjallisuuslehden toimituskunnan jäsenenä, toisen maailmansodan aikana Pravdan ja Izvestijan kirjeenvaihtajana ja vuosina 1945–1948 Gorkille nimetyn kirjallisuusinstituutin johtajana. Hän toimi myös Neuvostoliiton kirjailijaliiton hallituksen jäsenenä ja VSFNT:n korkeimman neuvoston edustajana.
Fjodor Gladkov alkoi kirjoittaa kertomuksia ja lehtiartikkeleita Maksim Gorkin vaikutuksesta 1900-luvun alussa. Hänen pääteoksensa on teollisuuden jälleenrakentamista kuvaava romaani Sementti (Tsement, 1925), jota pidettiin yhtenä sosialistisen realismin merkkiteoksista. Gladkov muokkasi Sementtiä ja seuraavaa romaaniaan Energija (”Energia”, 1933) useaan kertaan kritiikin vaatimusten mukaiseksi. Hänet palkittiin kahdesti Stalin-palkinnolla omaelämänkerrallisesta trilogiasta Povest o detstve (”Lapsuuteni kertomus”, 1949), Volnitsa (”Vapaus”, 1950) ja Lihaja godina (”Se mainio vuosi”, 1954). Parhaana teoksenaan kirjailija piti romanttista pienoisromaania Berjozovaja roštša (”Koivikko”, 1941).
Suomennettuja teoksia

Kommuuni ”Etujoukko”. Suom. Kaarlo Halme. Leningrad: Valtion kustannusliike Kirja, s.a.
Susia ym. kertomuksia. Suom. Kaarlo Halme. Leningrad: Kustannusosuuskunta Kirja, 1927.
Sementti. Työväen kirjallisuuden edistämisyhdistys, 1928.
Sementti. Suom. Herman Laukkanen. Astoria (Oreg.): Amerikan suomalaisten sosialististen kustannusliikkeiden liitto, 1928.
Sementti: romaani. Suom. Elsie Resch. Helsinki: Smia, 1945.
Vala. Suom. Anni Vuokko. Petroskoi: Karjalais-suomalaisen SNT:n valtion kustannusliike, 1947.
Lapsuuteni kertomus. Suom. Leo Aalto. Petroskoi: Karjalan ASNT:n valtion kustannusliike, 1956.
Hillerstorp

| Hillerstorp |
| --- | --- |

 Hillerstorp
 Koordinaatit: 57°18′47″N, 13°53′04″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Gnosjö
Väkiluku (2021):  1 758
Infobox OKVirheellinen NIMI-arvo: 
Hillerstorp on taajama Gnosjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 1 758 asukasta vuonna 2021.
Aiheesta muualla

Kuvia tai muita tiedostoja aiheesta Hillerstorp Wikimedia Commonsissa
Nissafors

| Nissafors |
| --- | --- |
 Källerydin kirkko
 Nissafors
 Koordinaatit: 57°24′35″N, 13°38′08″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Gnosjö
Väkiluku (2021):  301
Nissafors on taajama Gnosjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 301 asukasta vuonna 2021.
Aiheesta muualla

Kuvia tai muita tiedostoja aiheesta Nissafors Wikimedia Commonsissa
Matei Gheorghiu

Matei Gheorghiu (s. 1984 Bukarest) on romanialais-suomalainen säveltäjä.
Gheorghiu sai kandidaatin arvon Bukarestin kansallisesta musiikkiyliopistosta, jossa häntä opettivat Nicolae Coman, Dan Dediu ja Octavian Nemescu. Maisteriopintonsa hän suoritti Sibelius-Akatemiassa Tapio Tuomelan johdolla. Gheorghiu oli Korvat auki -järjestön puheenjohtaja vuosina 2011–2015. Vuonna 2016 hän aloitti tohtoriopinnot Sibelius-Akatemiassa opettajanaan Veli-Matti Puumala.
Gheorghiun teoksia on esitetty Romaniassa, Suomessa, Ruotsissa, Tanskassa, Islannissa, Norjassa, Saksassa, Itävallassa, Isossa-Britanniassa, Alankomaissa, Virossa ja Kanadassa. Gheorghiu tuli useita kertoja valituksi Ung Nordisk Musik -festivaalille. Hänen yhteistyökumppaneitaan ovat olleet muiden muassa Avanti!, defunensemble, Zagros Ensemble, Norrköpingin sinfoniaorkesteri ja Radion sinfoniaorkesteri.
Ildus Ahmetzjanov

| Ildus Ahmetzjanov, İldus Əxmətcanov> Ильдус Ахметзянов Илдус Әхмәтҗанов |
| --- | --- |
 Ahmetzjanov 2021.
Henkilötiedot
Syntynyt: 19. kesäkuuta 1950 (ikä 74) Bavlinskin alue, Tataarien ASNT, Venäjän SFNT, Neuvostoliitto
Ildus Hanifovitš Ahmetzjanov (ven. Ильдус Ханифович Ахметзянов, tat. Илдус Хәниф улы Әхмәтҗанов, İldus Xənif ulı Əxmətcanov; s. 19 kesäkuuta 1950, Bavlinskin alue) on tataaritaustainen venäläinen teatterinäyttelijä ja puhutun sanan ammattilainen. Hänet on palkittu sekä Venäjän federaation että Tatarstanin tasavallan kunnioitettu taiteilija -nimikkeillä. Hänen veljensä oli runoilija Rašit Ahmetzjanov (Rəşit Əxmətcanov, 1941–1995).
Ahmetzjanov valmistui esittävän taiteen valtioninstituutista vuonna 1973 ja aloitti työt Kamal-teatterissa. Ahmetzjanov tunnetaan myös taidokkaana runojen lausujana. Hän hallitsee etenkin kansallisrunoilija Ğabdulla Tuqayn teokset.
Payday 3

| Payday 3 |
| --- | --- |

Kehittäjä:  Overkill Software
Julkaisija:  Deep Silver
Jakelija:  Steam
Pelisarja:  Payday
Pelimoottori:  Unreal Engine 4
Julkaistu:  21. syyskuuta 2023
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli, yhteistyöpeli
Ikäluokitus:  PEGI 18  USK 18, USK 18 ja USK 18 
Alusta:  Windows
Lisenssi:  Suljettu lisenssi
Jakelumuoto:  Steam
Lisää peliartikkeleitaVideopelien teemasivulla
Infobox OK   : 
Payday 3 on Overkill Softwaren ja Starbreezen kehittämä ja Deep Silverin julkaisema ensimmäisen persoonan ammuntapeli. Peli julkaistiin 21. syyskuuta 2023 PlayStation 4:lle, PlayStation 5:lle ja Windowsille.
Peli on jatko-osa vuoden 2013 videopelille Payday 2.
Tarina

Pelin tapahtumat sijoittuvat New York Cityyn. Aikaisempien pelien tutut hahmot Dallas, Hoxton, Chains sekä Wolf ovat mukana edelleen. Pelin juonessa esiintyvät jossakin muodossa ohjelmistojätit, kryptovaluutat, joukkovalvonta sekä pimeä verkko ja uusia tietoteknisiä laitteita.
Kehitys ja historia

Payday 3 julkistettiin vuonna 2016 samalla, kuin Starbeeze osti oikeudet pelisarjaan kolmellakymmenellä miljoonalla eurolla. Koch Media on sitoutunut tukemaan pelin kehitystä sekä markkinointia 50 miljoonalla eurolla. Koch Media on myös sitoutunut tukemaan peliä vähintään puolentoista vuoden ajan pelin julkaisun jälkeen games as a service (GaaS) -mallin mukaan.Pelin kehitys viivästyi Starbreezen taloudellisten ongelmien vuoksi. Peli käyttää Unreal Engine -pelimoottoria ja on sen myötä samanlainen eri alustoilla.
La Trinité (Alpes-Maritimes)

| La Trinité |
| --- | --- |
 Yleiskuva kunnasta
 vaakuna
 La Trinité
 Koordinaatit: 43°44′30″N, 7°18′53″E 
Valtio:  Ranska
Alue:  Provence-Alpes-Côte d’Azur
Departementti:  Alpes-Maritimes
Arrondissementti:  Nizza
Pinta-ala:  
 – Kokonaispinta-ala:  14,9 km²
Väkiluku (2021):  10 276 
 – Väestötiheys:  689 as./km²
Kunnan numero:  06149
 
 Kunnan kotisivut 
La Trinité on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee noin yhdeksän kilometriä Nizzan kaupungista koilliseen.
Historia

La Trinitén pitkä historia juontaa sen maantieteelliseen sijaintiin roomalaisen tien Via Julia Augustan varrella. 1500-luvulle asti tätä aluetta kutsuttiin Ariane-Èzeksi. Asukkaiden piti käydä Èzen kirkossa, joka oli hankalan matkan päässä. Asukkaat pyysivät lupaa rakentaa oma kappeli, ja lopulta vuonna 1617 se rakennettiin. Vuonna 1625 asukkaat saivat luvan rekisteröidä syntymät ja osallistua jumalanpalveluksiin Drapissa. Ranskan suuren vallankumouksen aikaan 1700-luvun lopulla kuntalaiset pyrkivät eroamaan Èzestä. Vuonna 1805 rakennettiin oma hautausmaa ja vuonna 1808 kappeli julistettiin virallisesti kirkoksi. Tammikuun 30. päivänä 1818 kuningas Viktor Emmanuel I muutti kylän kunnaksi, ja lisäsi nimen "Victor" kunnan nimeen. La Trinité Victor oli perustettu.
Aiheesta muualla

Kuvia tai muita tiedostoja aiheesta La Trinité (Alpes-Maritimes) Wikimedia Commonsissa
Abraham Kuyper

| Abraham Kuyper |
| --- | --- |

Alankomaiden 24. pääministeri
 1. elokuuta 1901 – 17. elokuuta 1905  
Monarkki:  Vilhelmiina
Edeltäjä:  Nicolaas Pierson
Seuraaja:  Theo de Meester
Henkilötiedot
Syntynyt: 29. lokakuuta 1837 Maassluis, Alankomaat
Kuollut: 8. marraskuuta 1920 (83 vuotta) Haag, Alankomaat
Ammatti:  kalvinistinen teologi ja poliitikko
Puoliso:  Johanna Hendrika Schaay
Tiedot
Puolue:  Anti-Revolutionaire Partij – ARP
Uskonto:  uuskalvinistisen
 Nimikirjoitus
Abraham Kuyper (29. lokakuuta 1837 Maassluis – 8. marraskuuta 1920 Haag) oli hollantilainen poliitikko, pääministeri ja kalvinistinen teologi.
Kuyper työskenteli vuosina 1863–1874 pastorina ja perusti vuonna 1872 kalvinistisen sanomalehden De Standaardin. Vuonna 1874 hänet valittiin Hollannin parlamenttiin. Kuyperin perustama Antivallankumouksellinen puolue oli maan ensimmäinen järjestäytynyt poliittinen puolue, jonka kannatus tuli maan alemmalta keskiluokalta. Liikkeen ohjelma yhdisti uskonnollis-konservatiiviset arvot sosiaalisesti edistykselliseen politiikkaan.
Kuyper perusti vuonna 1880 Amsterdamin vapaan yliopiston papiston koulutusta varten ja vuonna 1892 reformoidun kirkon Alankomaissa. Vuosina 1901–1905 hän toimi Alankomaiden pääministerinä.
Abraham Kuyper oli uuskalvinistisen liikkeen keskeisiä vaikuttajia. Liikkeen tarkoituksena oli historiallisen kalvinismin uudelleenherättäminen valistusajan jälkeisten sosiaalisten, kulttuuristen ja uskonnollisten vaikutusten kumoamiseksi.
Aiheesta muualla

Wikimedia Commonsissa on kuvia tai muita tiedostoja aiheesta .
Shaaban Bin Robert

| Shaaban Robert> Henkilötiedot |
| --- | --- |
Syntynyt: 1. tammikuuta 1909 Vibamba, Saksan Itä-Afrikka
Kuollut: 22. kesäkuuta 1962 (53 vuotta) Machui, Tansania
Kansalaisuus:   Tansania
Ammatti:  kirjailija, valtion virkamies
Kirjailija
Aikakausi:  1930–1960-luvut
Tyylilajit:  runous, kertomakirjallisuus, essee
Aiheesta muualla
Löydä lisää kirjailijoitaKirjallisuuden teemasivulta
Shaaban bin Robert alias Shaaban Robert (1. tammikuuta 1909 Vibamba – 22. kesäkuuta 1962 Machui) oli merkittävä tansanialainen kirjailija, runoilija ja esseisti, joka kannatti Afrikan eri traditioiden säilyttämistä. Hän syntyi Vibamban kylässä lähellä Tangaa, Saksan Itä-Afrikassa. Robertia kutsutaan muun muassa ”Swahilin hovirunoilijaksi” ja ”Swahilin isäksi”.
Lapsuus

Robert syntyi Yao-heimoon Vibamban kylässä, noin kymmenen kilometriä Tangasta etelään, Koillis-Tansaniassa (siihen aikaan Tanganjikassa). Sukunimen Robert hänelle on mitä todennäköisimmin antanut hänen isänsä Shaabanin aloittaessa peruskoulun. Shaaban itse kirjoitti nimen toisinaan myös muodossa Roberts. Vuosina 1922–1926 Robert opiskeli Dar es Salaamissa brittiläisen siirtomaan koulujärjestelmässä.
Dar es Salaamissa sijaitsee nykyisin yläaste nimeltä Shaaban Robert Secondary School sekä katu nimeltä Shaaban Robert Road, jotka ovat nimetty hänen mukaansa.
Yksityiselämä ja Ura valtion virkamiehenä

Valmistuttuaan koulusta Shaaban työskenteli valtion virkamiehenä useissa siirtomaavallan tehtävissä. Vuosina 1926–1944 hän työskenteli tullivirkailijana Panganissa. Tänä aikana hän tuotti myös suurimman osan kirjallisesta tuotannostaan. Vuosina 1944–1946 hän työskenteli riistaosastolla Tangan maakunnan kansliatoimikunnassa. Vuosina 1946–1952 Robert työskenteli Tangan aluetoimistossa ja vuosina 1952–1960 Tangan maanmittauslaitoksella. Hän teki töitä läheisesti Tanganyika African National Union (TANU) -puolueen ja tulevan presidentin Julius Nyereren kanssa. Useat hänen valtion viroistaan heijastuvat hänen kirjoituksissaan. Shaaban Robert palkittiin hänen elinaikanaan Margaret Wrong Memorial Prize -palkinnolla kirjallisesta työstään sekä Brittiläisen imperiumin jäsenen (MBE) kunniamerkillä.
Shaaban Bin Robert meni naimisiin kolme kertaa ja hänellä oli yhteensä kymmenen lasta. Hän kuoli 53 vuoden iässä 22. kesäkuuta 1962. Hänet haudattiin lähelle kotikyläänsä Machuihin.
Ura kirjailijana

Robert omisti kirjallisen uransa swahilin kielen edistämiselle ja taistelulle ihmiskunnan arvokkuudesta. Humanistina hän pyrki edistämään vapautta ja sukupuolitasa-arvoa sekä vastusti rotuun ja uskontoon perustuvaa syrjintää. Hän oli arvostettu Tansaniassa sekä kristittyjen että muslimien toimesta. Shaaban Robertin erikoinen nimi kuvaa hyvin hänen asettumista näiden kahden Tansanian valtauskonnon välimaastoon – Shaaban on islamilainen nimi ja Robert kristitty.
Shaaban Robertin tuotantoon kuuluu romaaneja sekä essee- ja runokirjoja. Osa hänen teoksistaan kuuluu peruskoulun ja kirjallisuuden tutkimuksen pakollisena luettavaan materiaaliin Tansaniassa.
Shaaban Bin Robertin mahdollisesti tunnetuin teos on Kusadikika (”tulla uskotuksi”), joka on vertauskuvallinen kertomus kuvitteellisesta valtiosta, jossa epäoikeudenmukaisuus tunkeutuu kaikille hallinnollisille tasoille. Teos herätti erityisen paljon huomiota, koska se julkaistiin siirtomaavallan aikana.
Tuotanto

Omar Khayyam Kwa Kiswahili.  (Rubaiyat of Omar Khayyam, Tanga 1948)  Kääntänyt Robert, Shaaban. Macmillan, Lontoo, 1952.
Utubora Mkulima (Diwani Ya Shaaban 8).  Nelson, Lontoo, 1968.
Koja La Lugha.  Oxford Univ, Nairobi, 1969.
Kusadikika Kusadikika.  (Uudelleenjulkaisu)  Mkuki na Nyota Publishers, Tansania, 1991.  ISBN 9789976973105
Wasifu wa Siti binti Saad Wasifu wa Siti binti Saad.  (Uudelleenjulkaisu)  Mkuki na Nyota Publishers, Tansania, 1991.  ISBN 9789976973099
Maisha Yangu na Baada ya Miaka Hamsini Maisha Yangu na Baada ya Miaka Hamsini.  (Uudelleenjulkaisu)  Mkuki na Nyota Publishers, Tansania, 2003.  ISBN 9789976973167
Kielezo cha Fasili Kielezo cha Fasili.  (Uudelleenjulkaisu)  Mkuki na Nyota Publishers, Tansania, 2004.  ISBN 9789976973150
Kufikirika Kufikirika.  (Uudelleenjulkaisu)  Mkuki na Nyota Publishers, Tansania, 2008.  ISBN 9789976973068
Mapenzi Bora Mapenzi Bora.  (Uudelleenjulkaisu)  Mkuki na Nyota Publishers, Tansania, 2010.  ISBN 9789976973082
Adili na Nduguze Adili na Nduguze.  (Uudelleenjulkaisu)  Mkuki na Nyota Publishers, Tansania, 2010.  ISBN 9789976102475
Kirjallisuutta

Harries, Lyndon: Swahili Poetry.  Oxford, 1962.
Knappert, Jan: Traditional Swahili Poetry.  Mouton, Haag, 1968.
Polome, Edgar C.: Swahili Language Handbook. Määritä julkaisija!
Whiteley, Wilfred H.: Swahili: The Rise of a National Language. Määritä julkaisija!
Joonas (animaatiosarja)

Joonas on suomalainen lapsille tarkoitettu animaatiosarja. Se kertoo pienen pojan sirkuksesta. Sarjan on käsikirjoittanut myös Sirkuspelle Hermannin ja Kolmen ässän luojana tunnettu kirjailija Simo Ojanen ja piirtänyt animaattorit Mikko Kunnas, Tuija Kunnas ja Teija Kunnas. Kertojana toimii näyttelijä Heikki Määttänen.
Joonas-sarjan ensimmäiset jaksot esitettiin TV2:n Pikku Kakkosessa vuonna 1991–1993. Vuosina 1991–1993 valmistui yhteensä 26 viiden minuutin pituista jaksoa.
Jaksot

Unileijona karkuteillä
Joonas rakastuu
Joonas ja ilmapallo
Pullopostia kuninkaalle
Joonas matkustaa
Ohjelmatoimisto

Ohjelmatoimisto tarkoittaa liikeyritystä, joka tarjoaa esiintyjiä kuten viihdetaiteilijoita tai musiikkiyhtyeitä esimerkiksi tanssi- tai musiikkiravintoloille. Niiden etujärjestöön Suomen ohjelmatoimistot ja agentit ry. kuuluu lähes 60 yritystä. Ohjelmatoimisto hoitaa esiintyjien palkkioiden maksut, verot ja muut käytännön järjestelyt. Useimmiten ohjelmatoimisto laskuttaa joko esiintyjältä tai ravintolalta pienehkön palvelumaksun, jolla se rahoittaa omaa toimintaansa.
Kritinía

| Kritinía Κρητηνία |
| --- | --- |
 Kritinían kylä.
 Kritinía
 Koordinaatit: 36°14′57″N, 27°49′51″E 
Valtio:  Kreikka
Alue:  Etelä-Egean saaret
Alueyksikkö:  Ródos
Kunta:  Ródos
Kunnallisyksikkö:  Attávyros
Hallinto:  
 – Asutustyyppi:  kylä
 – Kallikrates-koodi:  6901030301
Väkiluku (2011):  454
Aikavyöhyke:  UTC+2
 – Kesäaika:  UTC+3
Postinumero:  851 08
Infobox OKVirheellinen NIMI-arvo: 
Kritinía (kreik. Κρητηνία) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 454 (vuonna 2011).
Kritinían linna.
Kritinían kylä sijaitsee Ródoksen länsiosissa 55 kilometriä lounaaseen saaren keskuksesta Ródoksen kaupungista. Sen nimi tarkoittaa ”Uutta Kreetaa”, sillä sen alkuperäiset asukkaat olivat tulleet Kreetalta. Kylä sijaitsi alun perin rannikolla nykyisen Kámeiros Skálan paikalla, mutta siirrettiin turvallisempaan paikkaan saaren sisäosiin bysanttilaisen ajan jälkeen.
Kylän nähtävyyksiin kuuluvat Kritinían linna, jonka rakennutti Johanniittain ritarikunta vuodesta 1472 lähtien, sekä Pyhän Johanneksen (Ágios Ioánnis) kirkko, jonka seinämaalaukset ovat 1500-luvulta.
Kritinía muodostaa myös laajemman kyläyhdyskunnan (Τοπική Κοινότητα Κρητηνίας, Topikí Koinótita Kritinías), johon kuuluu varsinaisen Kritinían kylän lisäksi Kámeiros Skálan kylä. Koko yhdyskunnan väkiluku on 503. Aiemmin kylä kuului Attávyroksen kuntaan ja vuodesta 2011 lähtien Ródoksen kunnan Attávyroksen kunnallisyksikköön.
Aiheesta muualla

Kuvia tai muita tiedostoja aiheesta Kritinía Wikimedia Commonsissa
Törestorp

| Törestorp |
| --- | --- |
 Törestorp
 Koordinaatit: 57°17′53″N, 13°51′04″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Gnosjö
Väkiluku (2021):  274
Törestorp on taajama Gnosjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 274 asukasta vuonna 2021.
Aiheesta muualla

Kuvia tai muita tiedostoja aiheesta Törestorp Wikimedia Commonsissa
Pyhitysliike

Pyhitysliike (engl. Holiness movement) on vuonna 1867 alkunsa saanut amerikkalainen liike, joka syntyi vastareaktiona metodismin maallistumiselle. Liike korosti uudestisyntymisen ohella ”toista siunausta” eli kertakaikkista kokemuksellista pyhitystä. Pyhitysliike sai alkunsa New Jerseyssä järjestetyillä kesäjuhlilla. Juhlien seurauksena perustettiin National Holiness Association. Ensimmäiset pyhitysliikkeen kannattajat olivat metodisteja, mutta lyhyessä ajassa liike levisi myös muihin kirkkokuntiin. Vuosisadan vaihteessa Englannissa ja Yhdysvalloissa julkaistiin paljon kirjoja ja lauluja Pyhän Hengen toiminnasta.
Yhdysvalloista pyhitysliike levisi Englantiin, jossa ryhdyttiin järjestämään Keswick-konventteja vuodesta 1875 lähtien. Vuosien 1880–90 vaiheilla pyhitysliike oli levinnyt Yhdysvalloissa hyvin laajalti. Liikkeen kannattajilla oli neljä kustantamoa ja erilaisten lehtien lukumääräksi arvioitiin noin neljäkymmentä. Samaan aikaan liike kohtasi arvostelua, jonka vuoksi monet liikkeen kannattajat erosivat kirkkokunnistaan ja perustivat pieniä pyhitysseurakuntia eri puolille Yhdysvaltoja. Suurimmaksi pyhityskirkkokunnaksi muodostui Los Angelesissa perustettu Nazarene Church.
Oppi

Yksi pyhitysliikkeeessä ilmenneistä painotuksista on ollut Pyhän Hengen vuodatuksen odotus. Tästä odotuksesta puhuttiin Joelin kirjassa termillä ”myöhäissade” tai ”syyssade” (engl. Latter Rain). Tämän tulkinnan mukaan ennen Kristuksen toista tulemista koettaisiin vielä kerran apostolisen ajan tapahtumia.
”Toisen siunauksen” käsite sai englantilaisessa anglikaanipohjaisessa pyhitysliikkeessä uuden merkityksen. Aikaisemmin sisältönä oli painotettu puhdistautumisen kokemusta. Keswickiläisessä liikkeessä toisella siunauksella tarkoitettiin voiman saamista palvelustehtävää varten. Pyhityksen käsitys miellettiin liikkeessä reformoidun teologian mukaisesti progressiivisena eikä kertakaikkisena tapahtumana. Keswickiläinen käsitys sijaa myös amerikkalaisen pyhitysliikkeen parissa 1890-luvulla.